62019TJ0699_INF
A Törvényszék (nyolcadik tanács) 2021. június 9‑i ítélete – FT és társai kontra Bizottság
(T‑699/19. sz. ügy)
„Közszolgálat – Tisztviselők – Díjazás – A Bizottság harmadik országba beosztott személyi állománya – A korrekciós együtthatók naprakésszé tétele – Nyilvánvaló értékelési hiba – Visszaható hatály – Jogbiztonság – Gondoskodási kötelezettség”
1.
Tisztviselők – Díjazás – Korrekciós együtthatók – Megállapítás – Az intézmények mérlegelési mozgástere – Bírósági felülvizsgálat – Korlátok
(Személyzeti szabályzat 64. és 65. cikk, valamint XI. melléklet)
(lásd: 50–52., 55., 58., 68. pont)
2.
Tisztviselők – Díjazás – Korrekciós együtthatók – Megállapítás – Az árakkal kapcsolatos adatok késedelmes közzététele miatti visszamenőleges naprakésszé tétel – Az egyenlő bánásmód elvének és a vásárlóerő‑egyenértékűségnek a megsértése – Hiány
(Személyzeti szabályzat, 64. cikk és X. melléklet, 13. cikk)
(lásd: 78., 79., 93. pont)
3.
Tisztviselői kereset – Jogalapok – A jogbiztonság elvének megsértésére vonatkozó jogalap – A korrekciós együtthatók naprakésszé tételére vonatkozó eljárás megértésének lehetetlenségére való hivatkozás – Elutasítás
(Személyzeti szabályzat 64. és 65. cikk, valamint XI. melléklet)
(lásd: 88–92. pont)
4.
Tisztviselők – Jogosulatlan kifizetések visszatérítése – Feltételek – A kifizetés nyilvánvaló szabálytalansága – Az érintett tudomása – Szempontok – A korrekciós együtthatók alkalmazása címén folyósított összegek – A szabálytalanság nyilvánvaló jellege – Csak a kifizetés után meghatározható helyes összeg – Hatás hiánya
(Személyzeti szabályzat, 64. és 85. cikk, valamint X. melléklet, 13. cikk)
(lásd: 98. pont)
Tárgy
Az EUMSZ 270. cikken alapuló és a felperesek 2018. december havi illetményelszámolását megállapító határozat azon részének megsemmisítése iránti kérelem, amely először alkalmazta díjazásukra az új korrekciós együtthatókat, 2018. február 1‑jei visszaható hatállyal.
Rendelkező rész
1)
A Törvényszék a keresetet elutasítja.
2)
A Törvényszék FT‑t és az ítélet mellékletében megnevezett többi felperest kötelezi a költségek viselésére.